**NÁRODNÁ RADA SLOVENSKEJ REPUBLIKY**

**VI. volebné obdobie**

**Návrh**

**zákon**

z ... 2014,

**ktorým sa mení a dopĺňa zákon č. 351/2011 Z. z. o elektronických komunikáciách v znení neskorších predpisov.**

Národná rada Slovenskej republiky sa uzniesla na tomto zákone:

**Čl. I**

Zákon č. 351/2011 Z. z. o elektronických komunikáciách v znení zákona č. 547/2011 Z. z., zákona č. 241/2012 Z. z., zákona č. 352/2013 Z. z. a zákona č. 402/2013 Z. z. sa mení a dopĺňa takto:

V § 48 ods. 3 znie:

„(3) Podniky sú povinné navzájom účtovať ceny pri zabezpečení prenositeľnosti čísla tak, aby boli nákladovo orientované. Na účely zabezpečenia tejto povinnosti úrad môže vydať po konzultáciách podľa § 10 rozhodnutie o metóde kalkulácie cien podľa § 12 ods. 3 písm. c). Na základe tohto rozhodnutia je podnik povinný vypočítať a zverejniť ceny, ako aj ich odôvodnenie, do dvoch mesiacov od jeho zverejnenia vo vestníku; ustanovenia § 12 ods. 5 sa nepoužijú. Podnik od účastníka nesmie požadovať priame platby alebo inú odplatu za služby spojené s prenosom čísla; to neplatí, ak účastník uzatvoril zmluvu o prenose čísla do nového podniku na rovnaké číslo viac ako dvakrát v predchádzajúcich šiestich mesiacoch.“.

**Čl. II**

Tento zákon nadobúda účinnosť 1. októbra 2014.